හැටන් නැෂනල් බැංකු කණ්ඩායම තරග වට 3-1ක් ලෙස පරාජයට පත්කළ සම්පත් බැංකු 'ඒ'කණ්ඩායම වෙළෙඳ සේවා යුගල බැඩ්මින්ටන් තරගාවලියේ සමස්ත ශූරතාව අත්කර ගැනීමට සමත්විය.තරගාවලියේ පළිහ ශූරතාව සඳහා අවසන් තරගයේදී ඩයලොග් 'ඒ'කණ්ඩායම සමග තරග වැදුණු කොමර්ෂල් බැංකු කණ්ඩායම තරග වට 3-2ක් ලෙස ජයගත් අතර ශ්‍රී ලන්කන් කණ්ඩායම සමග පැවැති අවසන් තරගයෙන් වට 3-2ක් ලෙස ජය හිමිකරගත් සෙලින්කෝ කණ්ඩායම පළඟ ශූරතාව අත්කර ගත්තේය.බඳුන ශූරතාව සඳහා සම්පත් බැංකු 'බී' කණ්ඩායම සමග පැවැති අවසන් තරගයෙන් වට 3-0ක ජයක් අත්කර ගැනීමට ගුවන් තොටුපල සහ පර්යන්ත සේවා කණ්ඩායම සමත්විය.කණ්ඩායම් 36ක් තරග වැදුණු වෙළෙඳ ‍සේවා යුගල බැඩ්මින්ටන් තරගාවලියට විවිධ ආයතන නියෝජනය කරමින් ජාතික මට්ටමේ ක්‍රීඩක ක්‍රීඩිකාවන් රැසක් සහභාගි වූහ‍..